Twee vas oor vervaardiging van tik - Maroela Media
'n Man en 'n vrou, albei 34 jaar oud, is in Milnerton in Kaapstad in hegtenis geneem nadat hulle glo tik vervaardig het.
Sinathi Joni, woordvoerder van die polisie, het gesê beamptes het reageer op 'n wenk van die gemeenskap en dit het tot die inhegtenisnemings gelei. Die polisie het Sondag omstreeks 15:00 op 'n huis toegeslaan en beslag gelê op tik met 'n geraamde straatwaarde van ongeveer R1 miljoen.
"Hulle staan tereg op aanklag van handeldryf en die vervaardiging van dwelmmiddels nadat die polisie die tik, chemikalieë en toerusting in hul besit gevind het."
Die twee persone verskyn Dinsdag in die Kaapstadse landdroshof.
Ja die 2 gaan nie n verdere geldjie maak
Die ironie van dit alles is dat die twee besit niks, leef alles uit want dit is maklike geldmaak en as jy nie geld gewoond is nie leef jy alles uit. Hulle deellers is eintlik die ouens wat geldmaak en soos ryk lords leef.